Diari Oficial de la Generalitat Valenciana


Sumari del DOGV 4514, del 04-06-2003 (2003/6399)

Informació pública de l'alternativa tècnica per al desenvolupament del sector PP-8 Gasparot 1 del Pla General d'Ordenació Urbana de la Vila Joiosa i de la proposta de modificació de pla general en el sector PP-8.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6399


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenvolupament del sector PP-8 Gasparot 1 del Pla General d'Ordenació Urbana de la Vila Joiosa i de la proposta de modificació de pla general en el sector PP-8. [2003/F6399]
  
Per mitjà del present edicte, es fa públic que el Ple de l'Ajuntament de la Vila Joiosa, en la sessió ordinària del dia 6 de febrer de 2003, va adoptar, entre altres, l'acord següent:
  
«... Primer. Aprovació inicial de la modificació del pla general i sotmetiment a informació pública d'acord amb l'article 38.2 de la Llei Reguladora de l'Activitat Urbanística (LRAU)...»
  
Durant el termini d'un mes, es trobarà a les dependències d'Urbanisme situades al carrer d'Hernán Cortés, número 2, en horari d'oficina de 09.00 a 13.00 hores, una còpia degudament diligenciada de la proposta de modificació.
  
Al mateix temps, es fa públic que l'alcalde, en data 12 de maig de 2003, amb el número 2441, ha dictat la resolució següent, que literalment expressa:
  
«... Vista la instància presentada per Miguel Ángel Campos Pérez i Emilio Armero Arjona, en nom i representació de la mercantil Gonpeña, SL, presentada amb el número de registre d'entrada 12496/2002, de 26 de desembre, mitjançant la qual es presenta alternativa tècnica per a desenvolupament de l'actuació integrada del sector PP-8 Gasparot 1 del Pla General d'Ordenació Urbana d'este terme municipal, i sol·licita la seua tramitació i aprovació segons el que s'establix en els articles 45 i 46 de la LRAU, així com l'adjudicació de la condició d'agent urbanitzador a la mercantil Gonpeña, SL, de la unitat d'execució esmentada.
  
Atés que el Ple de la corporació del dia 6 de febrer de 2003 ha acordat aprovar inicialment la modificació del pla general i sotmetiment a informació pública d'acord amb l'article 38.2 de la LRAU, com també el sotmetiment a informació pública de l'alternativa tècnica presentada, d'acord amb els articles 46 i següents de la LRAU, mitjançant Decret d'Alcaldia.
  
Atés el que s'establix en els articles 45 i 46 de la Llei Reguladora de l'Activitat Urbanística, així com aquells de general aplicació, resolc:
  
Sotmetre a informació pública l'alternativa tècnica per al desenvolupament del sector PP-8 Gasparot 1 del Pla General d'Ordenació Urbana del terme municipal de la Vila Joiosa, presentada per la mercantil Gonpeña, SL, mitjançant instància de 26 de desembre de 2002, registrada amb el número 12277.
  
Remeteu avís previ a la publicació de l'anunci d'informació pública, amb el mateix contingut de l'edicte, a qui conste en el cadastre com a titular de drets afectats per l'actuació proposada.
  
El tràmit d'informació pública serà de 20 dies hàbils, que es computaran a partir de la publicació del corresponent anunci mitjançant edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar alternatives tècniques i al·legacions durant el període esmentat. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies hàbils addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si fa al cas, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
L'acte d'obertura de pliques tindrà lloc el següent dia hàbil a la conclusió del termini per a presentar-les, a les oficines de la Secretaria d'este ajuntament al carrer Major, número 14.
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se i unir les seues proposicions.
  
L'aprovació municipal del programa d'actuació integrada tindrà caràcter provisional fins a l'aprovació definitiva de la modificació puntual del Pla General d'Ordenació Urbana de la Vila Joiosa sobre determinacions prefixades per al sector PP-8 Gasparot 1, per la Comissió Territorial d'Urbanisme d'Alacant, que es tramita simultàniament...»
  
Cosa que faig pública, en compliment dels articles 46.3 i 38.2 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística.